Diari Oficial de la Generalitat Valenciana


Sumari del DOGV 8869, del 29-07-2020 (2020/5726)

Informació pública modificació puntual 1/2018 del PGOU.
-------------------------------------------------------

### Dades del document

Número de DOGV
:   8869

Data del DOGV
:   29-07-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/5726


Data del document
:   15-07-2020

Organisme emissor
:   Ajuntament de Nules

Tipus de document
:   Anunci

Descriptors 

:   * Nules
    * pla d'urbanisme
    * administració local

Informació pública modificació puntual 1/2018 del PGOU. [2020/5726]  
Mitjançant aquest anunci es publica la Resolució d'Alcaldia amb número 2020-0386 de data 13 de febrer de 2020:  
  
«Antecedents de fet  
Vista la modificació puntual 1/2018 del Pla General d'Ordenació Urbana de Nules 1/2018-Manzana 220, que va ser presentada per A.E.I.Y. en data 21 de desembre de 2018, redactada i firmada per l'arquitecte Santiago Ruiz Canga i l'advocada M.ª Inmaculada Solernou Sanz, en data 21 de desembre de 2018.  
Vist que l'arquitecte municipal va emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació 1/2018-Manzana 220 signat electrònicament en data 27 de gener de 2019.  
Vist el Decret d'Alcaldia número 2019-0312, de data 4 de febrer de 2019, pel qual es va resoldre emetre informe ambiental i territorial estratègic favorable en el procediment simplificat d'avaluació ambiental i territorial estratègic de la modificació 1/2018-Manzana 220, per no apreciar-se efectes significatius sobre el medi ambient.  
Vist que mitjançant Acord Plenari, de data 28 de març de 2019, es va acordar sotmetre a informació pública la modificació puntual 1/2018 del Pla General d'Ordenació Urbana de Nules 1/2018-Manzana 220.  
Vist que s'ha presentat una al·legació en el període d'informació pública, que consta en l'expedient.  
Vist l'informe tècnic emés per l'arquitecte municipal en data 19 de novembre de 2019.  
Vist l'informe jurídic número 115/2019, de data 20 de novembre de 2019, emés per la Secretaria General, segons llibre informe serveis jurídics és el número 2019-0453 de data 20 de novembre de 2019, que consta en l'expedient.  
Vista la providència d'Alcaldia de data 10 de febrer de 2020.  
Vist el document modificació puntual del PGOU de Nules 1/2018-Manzana 220 (document modificat per l'arquitecte municipal firmat el 10.02.2020), que incorpora, a més de la perspectiva de gènere, la limitació d'estacions de servei amb depòsit de carburants de més de 500 litres i la consideració d'ús no permés o incompatible tot aquell que poguera introduir-se com a un nou apartat de l'article 140.  
  
Vist que en data 10 de febrer de 2020 s'ha emés informe ambiental i territorial estratègic de la modificació puntual 1/2018-Manzana 220 del PGOU de Nules per l'arquitecte municipal, que consta en l'expedient, en què, en síntesi es conclou:  
?/- «Analitzada la nova documentació que pretén introduir canvis en la proposta del pla, que si bé pogueren estimar-se substancials, quant a l'informe ambiental i territorial estratègic s'estima que no introdueix canvis que afecten la conclusió donada en l'informe ambiental i territorial estratègic emés mitjançant Decret d'Alcaldia núm. 2019-0312 de 04.02.2019.» ?/-  
Vist el Decret d'Alcaldia número 2020-0365 de data 11 de febrer de 2020.  
  
Fonaments de dret  
Resultant allò que disposa l'article 57.1.c de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, modificada per la Llei 1/2019, de 5 de febrer, que estableix:  
«c) Si, a conseqüència d'informes i al·legacions, es pretén introduir canvis substancials en la proposta de pla, abans d'adoptar-los es comunicarà als interessats i, mitjançant resolució de l'alcalde, se sotmetran a informació pública pel termini de vint dies, acompanyats dels informes i al·legacions que sustenten la modificació proposada. La publicació i notificació als interessats es faran conforme a l'article 53 d'aquesta llei. Durant aquest període s'admetran, per al seu examen i consideració, noves al·legacions referides als canvis proposats; podran inadmetre's les que reiteren arguments i redunden en aspectes prèviament informats. En aquest cas d'introducció de canvis substancials en la proposta d'un pla o programa que haguera sigut objecte d'un procediment simplificat d'avaluació ambiental i territorial estratègica, per absència d'efectes significatius sobre el medi ambient i el territori, serà necessari requerir de l'òrgan ambiental i territorial un informe que determine si les modificacions que es pretén introduir no tindran efectes significatius sobre el medi ambient i el territori o si requereixen la tramitació del procediment ordinari d'avaluació ambiental i territorial estratègica, per ser previsible que es produïsquen efectes significatius sobre el medi ambient i el territori.»  
  
Resultant allò que disposa l'article 53 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, modificada per la Llei 1/2019, de 5 de febrer, en relació amb la publicació i notificació als interessats.»  
D'acord amb els antecedents de fet i els fonaments de dret exposats, he resolt:  
  
Primer. Comunicar als interessats i sotmetre a informació pública, pel termini de vint (20) dies, mitjançant edicte publicat en el Diari Oficial de la Generalitat Valenciana i en un diari d'informació general editat a la Comunitat Valenciana, comptats a partir de l'endemà de la publicació de l'anunci en el citat diari oficial, els següents documents:  
  
- Al·legació presentada en data 20 de juny de 2019 amb número de registre general d'entrada a l'Ajuntament 9849-Z-SO-2547.  
- Informe tècnic emés per l'arquitecte municipal en data 19 de novembre de 2019.  
- Informe jurídic número 115/2019, de data 20 de novembre de 2019, emés por la Secretaria General, segons llibre informe serveis jurídics és el número 2019-0453 de data 20 de novembre de 2019.  
- Document modificació puntual 1/2018 del Pla General d'Ordenació Urbana de Nules: 1/2018-Manzana 220, que va ser presentat per P.X.G.S. en data 21 de desembre de 2018, redactat i signat per l'arquitecte Santiago Ruiz Canga i l'advocada M.ª Inmaculada Solernou Sanz, en data 21 de desembre de 2018.  
- Document modificació puntual del PGOU de Nules 1/2018-Manzana 220 (document modificat per l'arquitecte municipal signat el 10.02.2020), que incorpora a més de la perspectiva de gènere, la limitació d'estacions de servei amb depòsit de carburants de més de 500 litres i la consideració d'ús no permés o incompatible tot aquell que poguera introduir-se com un nou apartat de l'article 140.  
  
- Informe ambiental i territorial estratègic favorable en el procediment simplificat d'avaluació ambiental i territorial estratègica de la modificació 1/2018-Manzana 220 emés per l'arquitecte municipal en data 27 de gener de 2019.  
- Informe ambiental i territorial estratègic de la modificació Puntual 1/2018-Manzana 220 del PGOU de Nules emés per l'arquitecte municipal en data 10 de febrer de 2020.  
- Decret d'Alcaldia número 2019-0312 de data 4 de febrer de 2019.  
- Providència d'Alcaldia de data 10 de febrer de 2020.  
  
- Decret d'Alcaldia número 2020-0365, de data 11 de febrer de 2020.  
Durant el termini precitat es podrà consultar l'expedient en l'Àrea d'Urbanisme de l'Ajuntament de Nules (plaça Major, núm. 2 - 2a planta), en horari d'atenció al públic, de 09.00 a 14.00 hores, de dilluns a divendres, i en la següent ubicació: www.nules.es / Portal  Transparència / Transparència / «7. URBANISME, OBRES PÚBLIQUES I MEDI AMBIENT\_URBANISMO, OBRAS PÚBLICAS Y MEDIO AMBIENTE / 7.1. PLANEJAMENT URBANÍSTIC\_PLANEAMIENTO URBANÍSTICO / 7.1.3. MODIFICACIONS PUNTUALS DEL PGOU\_MODIFICACIONES PUNTUALES DEL PGOU / 9.6.2.19. Modificació puntual PGOU 1/2018 illa 220\_Modificación puntual 1/2018 manzana 220 PGOU», per tal que els interessats puguen formular les al·legacions, suggeriments i observacions que estimen pertinents o oportunes.  
  
Segon. Sol·licitar informes als organismes afectats i empreses subministradores d'aigua, energia elèctrica, gas, telefonia i telecomunicacions així com a les entitats subministradores dels serveis públics urbans que puguen resultar afectades, i a la Conselleria d'Habitatge, Obres Públiques i Vertebració del territori, Servei d'Urbanisme, Direcció Territorial de Castelló.  
Tercer. Notificar als interessats, significant-los que contra el present acord, en tractar-se d'un acte de tràmit que no posa fi a la via administrativa, no procedeix la interposició de recurs, de conformitat amb el que es disposa en l'article 112.1 de la Llei 39/2015, d'1 d'octubre, del procediment administratiu comú. Tot això sense perjudici de l'exercici de les accions que es consideren oportunes.»  
  
Nules, 15 de juliol de 2020. L'alcalde: David García Pérez.